Άποψη της εμφάνισης των παραθύρων των Windows 7
Τα **Windows 7** (προηγουμένως γνωστά με τις κωδικές ονομασίες **Blackcomb** και **Vienna**) είναι ο διάδοχος των Windows Vista και κυκλοφόρησαν στις 22 Οκτωβρίου 2009 σε 32-bit και σε 64-bit εκδόσεις.

Η Microsoft είχε διατηρήσει άκρα μυστικότητα για τα Windows 7, καθώς είχε δώσει έμφαση στην κυκλοφορία και στην ανάπτυξη των Windows Vista, δηλώνοντας ότι δεν θέλει να υποσχεθεί χαρακτηριστικά των Windows 7 που τελικά δεν θα ενσωματωθούν, παρόλο που σε προηγούμενα λειτουργικά είχε αποκαλύψει κάποια χαρακτηριστικά πριν την κυκλοφορία τους. Ως αποτέλεσμα, γνωρίζαμε πολύ λίγα στοιχεία για τα Windows 7, αλλά σε δημόσιες ομιλίες και διάφορες παρουσιάσεις από συνεργάτες της Microsoft, δόθηκε μια γενική εικόνα για τα χαρακτηριστικά τους. Μάλιστα, πληροφορίες που είχαν δημοσιευτεί στο διαδίκτυο από άτομα στα οποία δόθηκε η έκδοση M1 των Windows 7, είχαν δώσει περισσότερες λεπτομέρειες. 

Τον Ιανουάριο του 2017, ανακοινώθηκε από την Microsoft προειδοποίηση σχετικά με την ασφάλεια του λειτουργικού, καθώς λόγω του ότι το λογισμικό είναι παλιό μπορεί να προκαλέσει προβλήματα.

Στις 14 Ιανουαρίου 2020, η υποστήριξη των Windows 7 έληξε, που σημαίνει ότι πλέον δεν υπάρχει καμία ενημέρωση και τεχνική υποστήριξη, με αποτέλεσμα να είναι εκτεθειμένα σε διάφορους κινδύνους, δηλαδή είναι πολύ πιθανό να μολυνθούν από κακόβουλο λογισμικό.

Windows 7
---------

Κατά τη διάρκεια της κεντρικής του ομιλίας στη διεθνή έκθεση Consumers Electronics Show 2009, στο Λ. Βέγκας, ο Steve Ballmer, Chief Executive Officer της Microsoft, ανακοίνωσε τη διάθεση της δοκιμαστικής (beta) έκδοσης του λειτουργικού συστήματος Windows 7, καθώς και τη διάθεση της νέας έκδοσης του Windows Live, της πλατφόρμας υπηρεσιών και εφαρμογών για την επικοινωνία στο διαδίκτυο. Κατά την άποψη της εταιρείας τα νέα Windows 7 και το Windows Live θα διευκολύνουν ακόμα περισσότερο την επικοινωνία, την κοινή χρήση αρχείων και τη διεκπεραίωση εργασιών.

Η πρώτη δομή των Windows 7 ονομάστηκε «Milestone 1 (M1)», σύμφωνα με αναφορές στο TG Daily, και έχει αριθμό έκδοσης 6.1.6519.1. Δόθηκε σε συνεργάτες της Microsoft τον Ιανουάριο του 2008 σε εκδόσεις x86 και x64. Αν και δεν έχει επιβεβαιωθεί από τη Microsoft, έχουν κυκλοφορήσει αναφορές και εικόνες από διάφορες πηγές. Τα χαρακτηριστικά που περιλαμβάνονται είναι οι μικροεφαρμογές, που ενσωματώθηκαν στην Εξερεύνηση των Windows, μία μικροεφαρμογή για το Windows Media Center, η δυνατότητα καρφιτσώματος και ξεκαρφιτσώματος στοιχείων από το Μενού Έναρξη και τον Κάδο Ανακύκλωσης, βελτιωμένα χαρακτηριστικά πολυμέσων και ένα νέο πρόγραμμα προβολής εγγράφων XPS. Οι αναφορές επίσης δείχουν ότι ένα εργαλείο αποστολής πληροφοριών στη Microsoft Windows 7 εμφανίζει κάποια άλλα χαρακτηριστικά: την ικανότητα αποθήκευσης ρυθμίσεων λογαριασμού του Windows Live στον Internet Explorer, νέες εκδόσεις της Αριθμομηχανής, της Ζωγραφικής και του WordPad, που χρησιμοποιούν το Windows Presentation Foundation. Επίσης, αναφέρεται ότι η διάρκεια εγκατάστασης του λειτουργικού συστήματος διαρκεί 10 λεπτά. Αλλαγές στο περιβάλλον εργασίας έγιναν στις τελευταίες δοκιμαστικές εκδόσεις των Windows 7, όπως η οθόνη εκκίνησης, θυμίζοντας τις προ-XP εκδόσεις των Windows.

### Επόμενες εκδόσεις

Η έκδοση Milestone 2 (M2) κυκλοφόρησε τον Απρίλιο του 2008 και η έκδοση Milestone 3 (M3) κυκλοφόρησε τον Σεπτέμβριο του 2008 , ενώ η έκδοση για τους κατασκευαστές υπολογιστών (RTM) κυκλοφόρησε το δεύτερο μισό του 2009. Η πρώτη beta έκδοση των Windows 7 έγινε διαθέσιμη στο ευρύ κοινό στις 7 Ιανουαρίου 2009 ενώ η Release Candidate 1 κυκλοφόρησε τέλος Μαΐου του ίδιου έτους.

Ο Μπιλ Γκέιτς τον Απρίλιο του 2008 σχολίασε σε μια συνέντευξη τύπου ότι μια νέα έκδοση θα έρθει «του χρόνου ή κάπου εκεί». Σύμφωνα με πρόσθετο σχόλιο της Microsoft, ο Γκέιτς αναφερόταν μόνο σε εκδόσεις alpha ή beta των Windows 7.

### MinWin

Μία μικρή διαφοροποίηση του Windows kernel, γνωστή ως MinWin, βρίσκεται σε ανάπτυξη για χρήση με τα Windows 7. Με αυτό, γίνονται προσπάθειες για να χρησιμοποιείται λιγότερη μνήμη και χώρος στο σκληρό δίσκο. Το MinWin χρησιμοποιεί περίπου 25 MB στο σκληρό δίσκο και 40 MB μνήμης. Δεν χρησιμοποιεί γραφικό περιβάλλον χρήσης, αλλά μια γραμμή εντολών πλήρους οθόνης. Περιλαμβάνει υποσυστήματα και συστήματα δικτύου I/O. Το MinWin παρουσιάστηκε για πρώτη φορά στις 13 Οκτωβρίου του 2007 από τον Eric Traut. Το σύστημα παρουσίασης περιελάμβανε μια εικόνα του λειτουργικού συστήματος, που είχε δημιουργηθεί από 100 αρχεία, στα οποία λειτουργούσε ένας server HTTP.

Το όνομα MinWin είχε αρχικά χρησιμοποιηθεί ως ονομασία για τον πυρήνα του server του Windows Server 2008. Όμως, αυτά τα δύο διαφέρουν πολύ.

### Μέθοδοι εισαγωγής δεδομένων

Στις 11 Δεκεμβρίου του 2007, ο Hilton Locke, που εργαζόταν στην ομάδα του Tablet PC της Microsoft, ανέφερε ότι τα Windows 7 θα φέρουν νέα χαρακτηριστικά αφής. Αναφέρει: «Εάν είχατε εντυπωσιαστεί από τα «χαρακτηριστικά αφής» του iPhone, θα μείνετε άναυδοι με το τι θα συμβεί στα Windows 7. Ελπίζουμε να πείσουμε περισσότερες OEM ότι η Τεχνολογία Αφής των Windows θα ανεβάσει τις πωλήσεις τους.

Άλλες μέθοδοι εισαγωγής δεδομένων, που θα υποστηρίζει το λειτουργικό σύστημα, όπως είπε και ο Μπιλ Γκέιτς, είναι η αναγνώριση ομιλίας και η οπτική αναγνώριση χαρακτήρων.

Αντιμονοπωλιακός έλεγχος
------------------------

Η ανάπτυξη των Windows 7 έχει ήδη προσελκύσει αντιμονοπωλιακούς ρυθμιστές, οι οποίοι επιβλέπουν τις ενέργειες της Microsoft βάσει της αρχής του Θέματος μονοπωλίου της Microsoft από τις Ηνωμένες Πολιτείες του 2001. Σύμφωνα με αναφορές, μια τριμελής επιτροπή άρχισε να αξιολογεί τα νέα Windows τον Φεβρουάριο του 2008.

Ο Michael Gartenberg, ένας αναλυτής της JupiterResearch υπέβαλε το ερώτημα «η πρόκληση (της Microsoft) για τα Windows 7 θα είναι πώς θα συνεχίσουν να προσθέτουν χαρακτηριστικά που θα θέλουν οι καταναλωτές και δεν θα παραβιάζουν τους αντιμονοπωλιακούς κανόνες;»

Παραπομπές
----------

1. ↑  Error: Unable to display the reference properly. See the documentation for details.
2. ↑  «Cnet: Η επόμενη έκδοση των Windows: 7». Αρχειοθετήθηκε από το πρωτότυπο στις 20 Νοεμβρίου 2008. Ανακτήθηκε στις 30 Ιανουαρίου 2008.
3. ↑  «Και το όνομα αυτού Windows 7!». PC World. 14 Οκτωβρίου 2008. Αρχειοθετήθηκε από το πρωτότυπο στις 2008-10-17.. Ανακτήθηκε στις 15 Οκτωβρίου 2008.
4. ↑  Kevin Kutz (13 Φεβρουαρίου 2007). «Δήλωση της Microsoft σε απάντηση σχετικά με την επόμενη έκδοση των Windows».
5. ↑   .  Missing or empty `|title=` (βοήθεια)
6. 1 2  Gruener, Wolfgang (16 Ιανουαρίου 2008). «TG Daily - Ο διάδοχος των Windows Vista το δεύτερο μισό του 2009;». TG Daily. Αρχειοθετήθηκε από το πρωτότυπο στις 18 Ιανουαρίου 2008. Ανακτήθηκε στις 17 Ιανουαρίου 2008.
7. ↑  Dan Graham (18 Ιανουαρίου 2008). «Τα Windows 7 για το τέλος του 2009». Ανακτήθηκε στις 18 Ιανουαρίου 2008.
8. ↑  «Περισσότερες εικόνες για τα Windows 7». Αρχειοθετήθηκε από το πρωτότυπο στις 30 Ιανουαρίου 2008. Ανακτήθηκε στις 28 Ιανουαρίου 2008.
9. ↑  «ThinkNext.net: Εικόνες από ιστολόγιο για τα Windows 7 M1». Αρχειοθετήθηκε από το πρωτότυπο στις 30 Ιανουαρίου 2008. Ανακτήθηκε στις 30 Ιανουαρίου 2008.
10. ↑  Long Zheng (22 Ιανουαρίου 2008). «Μέλος του χώρου συζητήσεων Neowin.net δημοσίευσε την πρώτη αναφορά για τα Windows 7 Milestone 1 Build 6.1.6519.1». Ανακτήθηκε στις 26 Ιανουαρίου 2008.
11. ↑  Βίντεο εκκίνησης και εκτέλεσης των Windows 7 M1
12. ↑  «Ο Γκέιτς βλεέπι την επόμενη έκδοση των Windows «κάπου» μέσα στο επόμενο έτος». Reuters. 4 Απριλίου 2008. Ανακτήθηκε στις 4 Απριλίου 2008.
13. ↑  «Η Microsoft διορθώνει τον Gates για αποφυγή σύγχυσης σχετικά με την ημερομηνία κυκλοφορίας των Windows 7». eFluxMedia. 6 Απριλίου 2008. Αρχειοθετήθηκε από το πρωτότυπο στις 30 Απριλίου 2008. Ανακτήθηκε στις 6 Απριλίου 2008.
14. ↑  «Παρουσίαση βίντεο σχετικά με το MinWin». Αρχειοθετήθηκε από το πρωτότυπο στις 29 Νοεμβρίου 2007. Ανακτήθηκε στις 31 Ιανουαρίου 2008.
15. ↑  Long Zheng (19 Οκτωβρίου 2007). «Ο Eric Traut μιλάει (και παρουσιάζει) για τα Windows 7 και το MinWin». Ανακτήθηκε στις 20 Οκτωβρίου 2007.
16. ↑  Fried, Ina (20 Φεβρουαρίου 2008). «Τα Windows 7 ξεπερνούν το πληκτρολόγιο και το ποντίκι». ZDNet Australia. Αρχειοθετήθηκε από το πρωτότυπο στις 26 Φεβρουαρίου 2008. Ανακτήθηκε στις 20 Φεβρουαρίου 2008.
17. 1 2  Keizer, Gregg F. (Μάρτιος 2008). «Τα Windows 7 ελέγχονται από αντιμονοπωλιακούς ρυθμιστές». Αρχειοθετήθηκε από το πρωτότυπο στις 23 Απριλίου 2008. Ανακτήθηκε στις 19 Μαρτίου 2008.

Maggakos

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εκδόσεις των Microsoft Windows |
| --- |
|  |
| Εκδόσεις DOS | 
* Windows 1.0
* Windows 2.0
* Windows 2.1x
* Windows 3.0
* Windows 3.1x
 |  |
|  |
| Windows 9x | 
* Windows 95 (Ανάπτυξη)
* Windows 98
* Windows Me
 |
|  |
| Windows NT | 

|  |  |
| --- | --- |
| Πρώτες εκδόσεις | 
* Windows NT 3.1
* Windows NT 3.5
* Windows NT 3.51
* Windows NT 4.0
* Windows 2000
 |
|  |
| Εκδόσεις πελατών | 
* Windows XP
	+ εκδόσεις
	+ x64
	+ Media Center
	+ Fundamentals
* Windows Vista
	+ εκδόσεις
* Windows 7
	+ εκδόσεις
* Windows 8
	+ εκδόσεις
	+ 8.1
	+ RT
* Windows 10
	+ εκδόσεις
* Windows 11
 |
|  |
| Windows Server | 
* Server 2003
	+ Home Server
* Server 2008
	+ EBS 2008
	+ HPC Server 2008
* Server 2008 R2
	+ Home Server 2011
* Server 2012
* Server 2016
* Server 2019
* MultiPoint Server
* Server Essentials
 |
|  |
| Εξειδικευμένες εκδόσεις | 
* Windows Preinstallation Environment
 |

 |
|  |
| Windows Embedded | 
* Embedded Compact
	+ CE 5.0
	+ Embedded CE 6.0
	+ Embedded Compact 7
* Embedded Automotive
* Embedded Industry
* Embedded 8
 |
|  |
| Windows Mobile | 
* Pocket PC 2000
* Pocket PC 2002
* Mobile 2003
* Mobile 5.0
* Mobile 6.0
* Mobile 6.1
* Mobile 6.5
 |
|  |
| Windows Phone | 
* Phone 7
* Phone 8
* Phone 8.1
* 10 (mobile)
 |
|  |
| Ακυρωθείσες εκδόσεις | 
* Cairo
* Nashville
* Neptune
* Odyssey
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 7663359-7
* BNF: cb16152935t (data)

 |

 |